Mortgage Contract
Material: papyrus
Place: Oxyrhynchites
Categories: Darlehen
αθας 
Θῶνις Ψενεφθᾶτος τοῦ Ψενεφθᾶτος μ[η]τρὸς ...... 
ἀπʼ Ὀξυρύγχων πόλεως πυραίθης Ἀθηνᾶς Θοήριδο[ς] θεᾶς 
μεγίστης Πέρσης τῆς ἐπιγονῆς τῷ ἐμαυτοῦ ἀδ[ε]λφιδ[ῷ] Θώνει 
Ἡφαιστᾶτος τοῦ Ψενεφθᾶτος μητρὸς Τασεῦτος ἀ[π]ὸ τῆς αὐτῆς 
πόλεως πυραίθῃ τῆς αὐτῆς θεοῦ χαίρειν· ὁμολογῶ ἔχειν 
παρὰ σοῦ διὰ τῆς ἐπὶ τοῦ πρὸς Ὀξυρύγχων πόλει Σαραπείου
Ἱέρακος καὶ τῶν σὺν αὐτῷ ἐπιτηρητῶν τραπέζης ἐπακολ[ο]υ
θοῦντος Μαρτιᾶλλις ὑπόσχεσιν δεδωκότος ἀργυρίο[υ] 
σεβαστοῦ νομίσματος δραχμὰς ἑξακοσίας  γείνονται ἀργυρίου 
δραχμαὶ ἑξακόσιαι  κεφαλαίου αἷς οὐδὲν τῷ καθόλου προσῆκται 
τόκου δραχμιαίου ἑκάστης μνᾶς κατὰ μῆνα ἀπὸ τοῦ ἐνεστῶ
τος μηνὸς Φαρμοῦθι καὶ ἐπάναγκον ἀποδώ[σ]ω σοι τὸν μὲν 
τόκον κατὰ μῆνα τὸ δὲ κεφάλαιον τριακάδι Φαμενὼθ 
τοῦ εἰκοστοῦ ἔτους Ἀντωνείνου Καίσαρος τοῦ κυρίου χωρὶς
πάσης ὑπερθέσεως· ἐὰν δὲ μὴ ἀποδῶ καθὰ γέγραπται συν
χωρῶ μένειν περὶ σὲ τὸν Θῶνιν Ἡφαιστᾶτος καὶ ἐκγόνους 
καὶ τοὺς παρὰ σοῦ μεταλημψομένους ἀνθʼ οὗ ἐὰν μὴ ἀποδῶ 
μετὰ τὴν προθεσμίαν τὴν κράτησιν καὶ κυρείαν εἰς τὸν 
ἀεὶ χρόνον τῶν ἐπιβαλλόντων μοι μερῶν πάντων κοινῇ 
πρὸς τοὺς ἀδελφούς μου Τασενπώθην καὶ τὸν πατέρα σ[ου] 
Ἡφαιστᾶν ἐπʼ ἀμφόδου Δεκάτης ἐν τοῖς ἀπὸ λιβὸς μέρεσι ἐν 
ῥύμῃ τυφλῇ οἰκίας καὶ αἰθρίου καὶ χρηστηρίων καὶ εἰσόδων 
καὶ ἐξόδων ὧν ὅλων γείτονες νότου Σαραπίωνος βορᾶ εἴσοδος 
ἀπηλιώτου Ἄπιος λιβὸς ἐμοῦ καὶ τῶν ἀδελφῶν καὶ τάξασθαί σε 
διὰ σεαυτοῦ ἐὰν αἱρῇ τὰ ὑπὲρ τούτων τέλη καὶ δεσπόζιν 
αὐτῶν ὡς ἂν πράσεώς σοι γενομένης καὶ τὰ περιεσόμενα 
ἀποφέρεσθαι καὶ ἑτέροις πωλεῖν καὶ χρᾶσθαι ὡς ἂν αἱρῇ 
μηδεμιᾶς μοι ἐφόδου καταλειπομένης ἀλλὰ καὶ ἀπάνανκον 
παρέξομέ σοι καὶ τοῖς παρὰ σοῦ τὰ αὐτὰ μέρη τῶν ἐνγέων διὰ 
παντὸς βέβαια ἀπὸ πάντων πάσι βεβαιώσι καὶ καθαρὰ 
ἀπὸ ἀπογραφῆς πάσης καὶ ἀπὸ γεωργίας βασιλικῆς καὶ 
οὐσιακῆς καὶ παντὸς εἴδους καὶ ἀπὸ παντὸς οὑτινοσοῦν 
ἄλλου καὶ μέχρι ἀποδόσεως οὐκ ἔξεσταί μοι τὰ αὐτὰ μέρη
τῶν ἐνγαίων οὐδὲ μέρος πωλεῖν οὐδὲ ὑποτίθεσθαι οὐ
δʼ ἄλλως καθαχρηματίζιν κατʼ οὐδένα τρόπον οὐδὲ ἀπο
γράφεσθαι ἐπʼ αὐτῶν οὐδένα ἢ πᾶν τὸ ὑπεναντίως πρα
χθησόμενον ἄκυρον εἷναι ἐξόντος σοι διὰ σεαυτοῦ ἀπὸ τοῦ 
νῦν ὁποτὰν αἱρῇ κατοχὴν τούτων ποιήσασθαι διὰ τῆς τῶν 
ἐνχρήσεων βιβλιοθήκης ἄχρι ἀποδῶ σοι τὸ κεφάλαιον 
καὶ τοὺς τόκους, αἱρέσεως καὶ ἐγλογῆς οὔσης περὶ σὲ τὸν 
Θῶνιν Ἡφαιστᾶτος ἐὰν βούλῃ μετὰ τὸν χρόνον μὴ δι
καιοπραγμουμένου μου τῷ κεφαλαίῳ καὶ τόκοις κυρι
εύειν ἀντὶ τούτων τῶν αὐτῶν μερῶν τῆς οἰκίας 
ἐπὶ τοῖς προκειμένοις ἢ τὴν πρᾶξιν ποιήσασθαι τοῦ τε 
αὐτοῦ κεφαλαίου καὶ τῶν ὠνομασμένων καὶ τοῦ ὑπερ
πεσόντος χρόνου ἴσων δραχμιαίων τόκων ἑκάστης μνᾶς 
κατὰ μῆνα ἕκαστον ἔκ τε ἐμοῦ καὶ ἐκ τῶν μερῶν τῆς 
οἰκίας καὶ ἐκ τῶν ἄλλων τῶν ὑπαρχόντων μοι πάντων 
καθάπερ ἐγ δίκης· κυρία ἡ χεὶρ πανταχῆ ἐπιφερομέν· 
 ιζ Αὐτ[ο]κράτορος Καίσαρος Τίτου Αἰλίου Ἁδριανοῦ Ἀντωνείνου 
σεβαστοῦ εὐσεβοῦς· Φαρμοῦθι δ·  Θῶνις Ψενεφθ
ᾶτος τοῦ Ψενεφθᾶτος ἔχω παρὰ τοῦ ἀδελ
φιδοῦ μου Θωνις Ἡφεστᾶτος τοῦ αὐτοῦ ἀργυ
ρίου δραχμὰς ἑξακοσίας  κεπαλέου τόκου 
δραχμιαίου ἑκάστης μνᾶς κατὰ μῆνα 
ἀπὸ τοῦ ἀνεστῶτος μηνὸς Φαρμοῦθι καὶ 
ἀποδώσω τὸν μὲν τόκον κατὰ μῆνα τὸ 
δὲ κεπάλεον τριακάδι Φαμενὼθ τοῦ 
εἰκοστοῦ ἔτους Ἀντονίνου Καίσαρος τοῦ κυρίου, 
εἰ δὲ μή, κυριεύσει τῶν αἰπιβαλλώντων 
μοι μερῶν πάντων κοινης π[ρ]ὸς τοὺς ἀδελ
πούς μου Τασεμφώθην καὶ [τ]ὸν π[ατ]έρα αὐ
τοῦ Ἡφεστᾶν ἐπʼ ἀμφώδου Δεκάτης ἐν τοῖς 
ἀπὸ λιβὸς μέρεσι ἐν ῥύμῃ τυπλῇ οἰκίας 
καὶ αἰθρίου καὶ χρηστηρίων καὶ εἰσόδων καὶ 
[ἐξ]όδων ἐπ[ὶ] πᾶσι τοῖς προκειμένοις ὡς καὶ 
<gap/>
σενπώθου        ἀδελφοῦ Θώνιος  Ἡφαιστᾶτος 
διὰ τραπέζης    ἐφʼ ὑποθ μερῶν 
οἰκιῶν